
ANUNȚ CONCURS 


        Muzeul Naţional de Istorie al Transilvaniei,  cu sediul în localitatea Cluj-Napoca, str. C-tin Daicoviciu, nr. 2, judetul Cluj, în baza H.G. nr. 1336/2022, organizează concurs pentru ocuparea unui post contractual vacant, pe perioadă nedeterminată.

        Pentru înscrierea la concursul organizat în data de 12.11.2026, pentru ocuparea postului vacant de Muzeograf IA (S)  din cadrul Compartimentului Arheologie Preventivă - nivel studii – superioare, perioadă nedeterminată, candidaţii vor prezenta un dosar de concurs care va conţine următoarele  documente:  

a)  formularul de înscriere la concurs (se va completa la sediul instituției);
b)  copia actului de identitate sau orice alt document care atestă identitatea, potrivit legii, aflate în termen de valabilitate;
c)  copia certificatului de naștere, a certificatului de căsătorie sau a unui alt document prin care s-a realizat schimbarea de nume, după caz; 
d) copiile documentelor de studii şi ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau intituția publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (extras Revisal/ REGES,  eliberat de angajator sau de Inspectoratul Teritorial de muncă - I.T.M.); 
f) cazierul judiciar sau, după caz, extrasul de pe cazierul judiciar.

Cazierul judiciar sau, după caz, extrasul de pe cazierul judiciar poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor, are obligația de a completa dosarul de concurs cu originalul documentului, anterior datei de susținere a primei probe de concurs, respectiv proba scrisă. Nerespectarea prevederilor mai sus menționate conduce la respingerea candidatului.

g) adeverinţa medicală în formatul standard stabilit prin ordin al ministrului sănătății care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului.
h) curriculum vitae, model comun european.
Actele vor fi prezentate şi în original în vederea verificării conformităţii copiilor cu acestea și certificării cu mențiunea ”conform cu originalul” de către secretarul comisiei de concurs.

DOSARELE pentru înscrierea la concurs se depun în zilele lucrătoare, în intervalul orar 10.00-14.00, la sediul MNIT din Cluj-Napoca, str. C-tin Daicoviciu, nr.2, judetul Cluj la Compartimentul Resurse Umane, telefon 0264/595677, 0752/108729

În situația în care candidații transmit dosarele de concurs prin Poșta Română, serviciul de curierat rapid, poșta electronică sau platforme informatice/adresa de email (secretariat@mnit.ro), candidații au obligația de a se prezenta la secretarul comisiei de concurs cu documentele în original pentru certificarea acestora, dar nu mai târziu de data organizării probei scrise 12.11.2026 ora 10.00. Transmiterea documentelor prin poșta electronică sau prin platformele informatice ale autorităților sau instituțiilor publice se realizeaza în format pdf cu volum maxim de 1MB, documentele fiind acceptate doar în formă lizibilă. Nerespectarea prevederilor mai sus menționate conduce la respingerea candidatului.

A) CONDIȚII GENERALE 

      Poate ocupa un post vacant persoana care îndeplinește condițiile prevăzute de Legea 53/2003-Codul Muncii, republicată, cu modificările și completările ulterioare, astfel:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European(SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legea 53/2003-Codul Muncii, republicată, cu modificările și completările ulterioare ;
d) are o stare de sănătate corespunzătoare postului pentru care candidează, atestată  pe baza adeverinței medicale eliberate de medicul de familie sau de unitățile sanitare abilitate;
e)  îndeplineşte condiţiile de studii, de vechime în specialitate și după caz, alte condiții specifice cerințelor postului scos la concurs;
     f) nu a fost condamnată definitiv pentru săvârşirea unei infracţiuni contra securității naționale,
      contra autorităţii, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvărșite cu intenție care ar face o persoană canditată la post incompatibilă cu exercitarea funcției contractual pentru care candidează, cu excepția situației în care a intervenit reabilitarea;
     g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei funcții sau exercitării unei profesii;
     h) nu a comis infracțiuni prevăzute la art.1 alin.2 din Legea nr.118/2019 privind Registrul național automatizat cu privire la persoanele care au comis infracțiuni sexual, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prev.la art.35, alin.1  lit.h.



B)  CONDIŢII  SPECIFICE 

1. Studii:
· studii universitare de licență și masterat absolvite în domeniul istorie sau arheologie;
· diplomă de doctor în domeniul istorie sau arheologie
· constituie un avantaj efectuarea de stagii de cercetare, proiecte de cercetare, burse sau studii și articole de specialitate publicate ce demonstrează experiența complexă în cercetarea epocii clasice;
2. Perfecţionări (specializări): 
· atestat profesional de înscriere în Registrul Arheologilor din România cu profilul de arheolog specialist sau arheolog expert;
· experiență practică demonstrabilă pe șantiere din epoca clasică, confirmată prin rapoarte de cercetare arheologică sau publicații științifice de specialitate;
3. Vechimea în muncă: 6 ani și 6 luni
4. Cunoştinţe de operare pe calculator: 
· Office (Word, Excel, Access) nivel avansat;
· proiectarea, organizarea și interogarea bazelor de date relaționale pentru evidența artefactelor și a contextelor arheologice de sit;
· utilizarea programelor de cartografie digitală și baze de date spațiale (QGIS sau ArcGIS) pentru înregistrarea structurilor arheologice;
· realizarea documentării arheologice și procesarea prin softuri de fotogrammetrie și generarea de ortofotoplanuri de înaltă rezoluție pentru arhivarea digitală a șantierului;
· utilizarea softurilor de procesare și interpretare a datelor achiziționate din cercetări de teren non-invazive (magnetometrie, rezistivitate, georadar);
5. Limbi străine: cunoaşterea unei limbi de circulaţie internaţională:
· Citit: nivel mediu-avansat/avansat (B2-C1);
· Scris: nivel mediu-avansat/avansat (B2-C1);
· Vorbit: nivel mediu-avansat/avansat (B2-C1);

6. Abilităţi, calităţi şi aptitudini necesare:
· conduită profesională în spiritul Codului de deontologie ICOM și a Codului deontologic al arheologilor din România;
· spirit organizatoric, rigoare științifică în redactarea jurnalelor de săpătură, completarea completă și corectă a fișelor de context arheologic în sistem stratigrafic de tip Harris și MoLAS (single context recording) și disciplină în muncă;
· autoperfecţionare, putere de concentrare, capacitate de adaptare la condiții de șantier arheologic și situri de arheologie preventivă;
· abilități de coordonare, management operațional și logistic al resurselor umane de pe teren (organizarea muncii, trasarea sarcinilor zilnice și monitorizarea echipelor de muncitori necalificați sau personal auxiliar);



7.  Cerinţe specifice:
· cunoaşterea legislaţiei în vigoare (OG nr. 43/2000 privind protecția patrimoniului arheologic, Legea nr. 311/2003 a muzeelor, Regulamentul de Săpături Arheologice din România) și a normelor SSM aplicabile pe șantiere;
· disponibilitate la program prelungit și deplasări de lungă durată pe teren în funcție de dinamica lucrărilor de infrastructură;
· necesitatea protejării patrimoniului în situaţii de urgenţă și intervenții arheologice preventive;
· permis de conducere categoria B, necesar pentru deplasarea la situri și gestionarea logisticii echipamentelor digitale;
8. Competenţa managerială: - 


C) Bibliografie şi tematică:

Subiectele pentru proba scrisă şi interviu vor fi stabilite în baza următoarei BIBLIOGRAFII: 

Bibliografie de specialitate:

· Radu Ardevan, Viața Municipală în Dacia Romană, Timișoara, 1998;
· Mihail Macrea, Viața în Dacia Romană, 1969, Editura Științifică;
· Mihai Bărbulescu, Civilizația Romană în Dacia, Cluj-Napoca, 2009;
· Nicolae Gudea, Așezări rurale în Dacia romană (106-275 p.Chr.). Schiță pentru o istorie a agriculturii și satului daco-roman, Oradea, 2008;
· Dumitru Popa, Villae, vici, pagi: așezările rurale din Dacia romană intracarpatică, Sibiu, 2002; 
· Dumutru Popa, Viața rurală în Transilvanie romană, Sibiu, 2001;
· Museum of London Archaeology Service, MoLAS Archaeological Site Manual, London, 1994 (manualul standard pentru înregistrarea stratigrafică și utilizarea fișelor de context unic).
· Edward C. Harris, Principles of Archaeological Stratigraphy (Principiile stratigrafiei arheologice), Academic Press, London/San Diego, 1989 (baza teoretică a matricei de corelare a contextelor).

Legislație și acte normative: 
                                          
Legea nr.182/2000 privind protejarea patrimoniului cultural naţional mobil (republicată);
Legea nr. 311/8 iulie 2003 privind muzeele şi colecţiile publice (republicată);
Standarde și proceduri arheologice instituite prin Ordinul nr. 2392/06 septembrie 2004;
Regulamentul Intern al MNIT adoptat prin decizia nr. 80/07.06.2023.
ICOM Code af Ethics for Museums, International council of Museums, 2017.





D) Atribuţiile principale prevăzute în fişa de post sunt următoarele:



[bookmark: _Hlk231722648]Cercetare arheologică
· întocmirea documentației pentru obținerea autorizațiilor de cercetare arheologică în vederea derulării contractelor de arheologie preventivă, diagnostic sau supraveghere;
· realizarea cercetării arheologice de teren (sistematică, preventivă, supraveghere, diagnostic, PUG) conform specializării;
· realizarea înregistrării stratigrafice pe teren prin completarea completă și corectă a fișelor de context arheologic în sistem Harris și MoLAS (single context recording);
· elaborarea raportului de cercetare arheologică preliminar și final în conformitate cu standarde și proceduri în arheologie;
· organizare bază de date cartografică (GIS) prin utilizarea programelor QGIS sau ArcGIS pentru înregistrarea structurilor arheologice și transpunerea sistemelor de înregistrare de tip context unic;
· realizare documentații digitale de sit prin proiectarea, organizarea și interogarea bazelor de date relaționale pentru evidența artefactelor și a fișelor de context;
· generarea documentației 3D direct pe teren prin softuri de fotogrammetrie și realizarea ortofotoplanurilor de înaltă rezoluție pentru arhivarea digitală a șantierului;

Investigații non-invazive (geofizice)
· investigații non-invazive geofizice pe situri arheologice pentru identificarea anomaliilor arheologice din subsol;
· investigații non-invazive de suprafață, prelucrarea și interpretarea datelor achiziționate prin prospecțiuni geofizice utilizând softuri dedicate (magnetometrie, rezistivitate, georadar);
· realizează ridicări topografice de înaltă precizie (RTK/GNSS și Stație Totală) pentru delimitarea siturilor și a profilelor stratigrafice;
· planifică, programează și execută misiuni de zbor cu drone (UAV) pentru scanarea aeriană a siturilor afectate de lucrări publice/private;
· realizează documentarea fotogrametrică terestră și aeriană a complexelor, structurilor și profilelor arheologice în curs de cercetare;
· dezvoltă, întreține și actualizează baza de date geo-spațială (GIS) a departamentului de Arheologie Preventivă.
· Integrează datele vectoriale, tabulare și raster (ortofotoplanuri, hărți istorice, date ANCPI) într-un mediu GIS securizat (ex. QGIS/ArcGIS).


Valorificarea patrimoniului, cercetare:
· participarea la organizarea de expoziţii temporare, precum şi la reorganizarea expoziţiei de bază;
· efectuarea de ghidaje de specialitate pentru expoziţiile temporare (conform specializării) organizate de MNIT;
· valorificarea patrimoniului muzeal prin monografii, studii de specialitate, cataloage de expoziţie;
· participarea la sesiuni de comunicări ştiinţifice, conferinţe, colocvii, întruniri de specialitate şi perfecţionări profesionale organizate de muzeu sau de alte instituţii similare din ţară şi străinătate;
· participare la campanii de săpături arheologice, diagnoze conform specializării științifice;
· inițiere/participare ca membru în colectiv la proiecte de cercetare științifica




Probele de concurs se vor desfăşura la sediul instituţiei – Cluj-Napoca, str. C-tin Daicoviciu nr.2, conform calendarului de desfăşurare a concursului, astfel:

CALENDAR DE DESFĂŞURARE A CONCURSULUI 
În  vederea organizării concursului pentru ocuparea postului, pe perioadă nedeterminată de Muzeograf IA (S)- Compartimentul Arheologie Preventivă, a fost stabilit calendarul de desfăşurare al concursului, astfel  :
	Etapele concursului
	Dată şi oră de desfăşurare

	Afişarea anunţului concursului

	19.10.2026, orele 14.00 

	Depunerea dosarelor

	20.10.2026- 02.11.2026, ora 10.00-14.00

	1. Selecţia dosarelor participanţilor la concurs

	03.11.2026-04.11.2026

	Afişare rezultat selecţie dosare, cu  menţiunea „admis”sau „respins”                                                                                
	04.11.2026, ora 14.00

	[bookmark: _Hlk125618383]Depunere contestaţii - selecţie dosare

	[bookmark: _Hlk125618450]05.11.2026, ora 14.00

	Afişare rezultat contestaţii Selecţie dosare                                                      
	06.11.2026, ora 14.00

	2. Susţinerea probei scrise (eliminatorie)

	12.11.2026, orele 12.00 - 14.00

	Afişarea rezultatelor pentru proba scrisă

	13.11.2026 , ora 14.00

	Depunere contestaţii – proba scrisă

	16.11.2026, ora 14.00

	Afişare rezultate contestaţii - proba scrisă   
                                                  
	17.11.2026, orele 14.00

	3. Susţinerea interviului

	18.11.2026, orele 12.00 - 14.00

	Afişarea rezultatelor interviului


	19.11.2026, orele 14.00

	Depunere contestaţii – interviu


	20.11.2026, orele 14.00


	Afişare rezultate contestaţii - proba interviu                                
	23.11.2026, orele 14.00

	Afişarea rezultatelor finale ale concursului    
                                          
	24.11.2026, orele 14.00



Manager,
Dr. Marcu Felix-Florin

